2018. gada 17. oktobrī Rīkojums Nr. 530

Rīgā (prot. Nr. 48 17. §)

**Par Latvijas vides aizsardzības fonda administrācijas pievienošanu**

**Valsts reģionālās attīstības aģentūrai**

1. Saskaņā ar Valsts pārvaldes iekārtas likuma 15. panta ceturtās daļas 1. punktu ar 2019. gada 1. janvāri likvidēt vides aizsardzības un reģionālās attīstības ministra padotībā esošo tiešās pārvaldes iestādi – Latvijas vides aizsardzības fonda administrāciju, pievienojot to vides aizsardzības un reģionālās attīstības ministra pakļautībā esošajai tiešās pārvaldes iestādei – Valsts reģionālās attīstības aģentūrai.

2. Vides aizsardzības un reģionālās attīstības ministrijai līdz 2018. gada 1. novembrim izveidot likvidācijas komisiju (turpmāk – komisija). Komisijai nodrošināt Latvijas vides aizsardzības fonda administrācijas materiālo vērtību un saistību apjoma noteikšanu.

3. Noteikt, ka Valsts reģionālās attīstības aģentūra ir Latvijas vides aizsardzības fonda administrācijas funkciju, tiesību, saistību un prasību pārņēmēja.

4. Vides aizsardzības un reģionālās attīstības ministrijai iesniegt noteiktā kārtībā Ministru kabinetā:

4.1.  2019. gada valsts budžeta likumprojektu paketē – likumprojektu par grozījumiem Latvijas vides aizsardzības fonda likumā;

4.2. līdz 2018. gada 16. novembrim – tiesību aktu projektus par grozījumiem normatīvajos aktos, lai nodrošinātu Latvijas vides aizsardzības fonda administrācijas pievienošanu Valsts reģionālās attīstības aģentūrai.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards